રાહુલ ગાંધીની જનસભામાં મોટી સંખ્યામાં લોકો ઊમટે તેવા આશયથી સભા સ્થળથી સો કિ.મી. સુધીના વિસ્તારના કોંગ્રેસના આગેવાનોએ બેઠકોનો દોર આરંભ્યો છે. ખુદ સોનિયા ગાંધીના રાજકીય સલાહકાર અહેમદ પટેલ આ આગેવાનોનો ઉત્સાહ વધારવા ગુજરાત આવ્યા છે. અહેમદ પટેલ ગઈ કાલે મોડી સાંજે અમદાવાદ આવ્યા હતા અને આજે સવારે મહેસાણા જવા રવાના થયા છે. મહેસાણાના પક્ષના આગેવાનો સાથે તેઓ જનસભા સ્થળે તૈયારીની સમીક્ષા કરશે. અહેમદ પટેલનું આગામી ૨૬ ડિસેમ્બર સુધી ગુજરાતમાં વિવિધ પ્રકારના કાર્યક્રમોનું આયોજન હોવાનું પણ ચર્ચાઈ રહ્યું છે. દરમિયાન રાહુલ ગાંધી મહેસાણાની જનસભાની પહેલા ઊંઝા જઈને ઉમિયા માતાના દર્શન કરે તેવી શક્યતા છે આ ઉપરાંત તેઓ જનસભા પહેલા કે પછી અમદાવાદ આવે તેવી પણ સંભાવના છે.